Diari Oficial de la Generalitat Valenciana


Sumari del DOGV 9901, del 25-07-2024 (2024/7523)

EXTRACTE de la Resolució de 16 de juliol de 2024, de la rectora de la Universitat d'Alacant, per la qual es convoca la primera edició del concurs de curtmetratge Uactiva contra la violencia machista, UNI4EQUITY.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7523

CVE
:   WGPF-R-7729-0309

Data del document
:   16-07-2024

Organisme emissor
:   Universitat d'Alacant

Tipus de document
:   Resolució

BDNS (identif.): 776086

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/776086)>

*Primer. Beneficiaris*

Podrà sol·licitar la participació en aquesta convocatòria l'alumnat que haja estat matriculat en el curs acadèmic 2023-24 o estiga matriculat en el curs acadèmic 2024-25 en qualsevol dels graus, postgraus, doctorats o títol propis de la Universitat d'Alacant.

La participació podrà ser individual o en grup. En el cas de treballs fets per un grup, el nombre màxim d'integrants serà de cinc membres dels quals almenys un o una haurà de complir el requisit establit en el paràgraf anterior. La consideració de persona beneficiària serà extensiva a totes les persones integrants del grup.

*Segon. Objecte*

L'objecte d'aquesta convocatòria és mostrar les diferents formes de violència masclista i assetjament sexual digital que es produeixen en la societat, i situar-les en el context de la Universitat i les diferents relacions que es produeixen entre les membres i els membres del conjunt dels col·lectius de la comunitat universitària, i presentar les situacions des d'un punt de vista proactiu i mostrar les conseqüències que per a la víctima tenen aquestes accions, però també les possibles fórmules per a prevenir-les, afrontar-les i trobar el suport d'agents clau, com les amistats, la família, el professorat, la Unitat d'Igualtat de la UA, etc.

*Tercer. Bases reguladores*

Les bases reguladores i convocatòria estan publicades de manera conjunta en el *Butlletí Oficial de la Universitat d'Alacant*  de dia 19 de juliol de 2024, en la següent URL:

<https://www.boua.ua.es/Acuerdos/DescargarAcuerdo/52131>

*Quarta. Quantia*

Es concedirà un nombre màxim de dos premis i un accèssit, que distribuirà l'assignació, fins a un màxim de 1.500 €, de la manera següent:

· 1r premi dotat amb 1.000€

· 2n premi dotat amb 500€

· Un accèssit-certificat

*Cinquè. Termini de presentació de sol·licituds*

La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.

El termini de presentació començarà l'endemà de la publicació en el DOGV i finalitzarà el dia 14 d'octubre de 2024.

*Sisè. Altres dades*

Criteris d'adjudicació:

L'assignació dels premis es farà seguint els criteris i ponderació següents:

– Criteri 1: adequació temàtica, 25 punts

– Criteri 2: guió, 25 punts

– Criteri 3: direcció, 15 punts

– Criteri 4: interpretació, 15 punts

– Criteri 5: muntatge i edició, 10 punts

– Criteri 6: fotografia, 10 punts

La comissió de valoració podrà proposar desert algun dels premis / accèssit quan creguen que els curtmetratges presentats no reuneixen les condicions exigides en la convocatòria, no tenen la qualitat i el rigor adequats o quan les obres no s'ajusten a la finalitat de la convocatòria i no aconseguisquen un mínim de 25 punts.

  

Alacant, 16 de juliol de 2024

(p. d., R 22.12.2020)

Eva Espinar Ruiz

Vicerectora d'Igualtat, Inclusió i Responsabilitat Social